钦定古今图书集成/明伦汇编/闺媛典/第004卷 > 《论别宅妇女入宫表》张廷珪
## 钦定古今图书集成/明伦汇编/闺媛典/第004卷 > 《论别宅妇女入宫表》张廷珪

昨奉进止，别宅妇女，皆遣入宫，或母子生离，或男女
永隔，冤酷之至，有甚于死。况所进宫人，皆非婉丽，陛
下容易将入，下人迫胁而行，不作无益害有益，臣必
知其然矣。伏以遭逢昌运，沐浴湛恩，如不披心竭忱，
无乃希旨苟免。谨重昧死奏闻，伏望少垂矜察。